**UDKAST**

**Bekendtgørelse om ændring af bekendtgørelse om spildevandstilladelser m.v.**

**efter miljøbeskyttelseslovens kapitel 3 og 4**

**§ 1**

I bekendtgørelse nr. 1393 af 21. juni 2021 om spildevandstilladelser m.v. efter miljøbeskyttelseslovens kapitel 3 og 4 foretages følgende ændringer:

1. I *indledningen* indsættes efter »§ 83, stk. 3,«: »§ 88, stk. 1,«.

1. Efter kapitel 18 indsættes:

»Kapitel 18 a

*Gebyrer for Miljøstyrelsens tilsyn*

**§ 66 a.** Spildevandsforsyningsselskaber omfattet af § 2, stk. 1, i lov om vandsektorens organisering og økonomiske forhold skal betale gebyr til Miljøstyrelsen til dækning af Miljøstyrelsens omkostninger til at føre tilsyn med selskabernes spildevandsudledninger efter § 24 i denne bekendtgørelse og § 66, stk. 4, i lov om miljøbeskyttelse. Gebyret, der består af et grundgebyr og tillægsgebyr, dækker tilsynet for det kalenderår, som beløbet opkræves i.

 *Stk. 2.* Hvert spildevandsforsyningsselskab skal betale et årligt grundgebyr på 43.140 kr. Selskaber, der har renseanlæg, betaler endvidere et årligt tillægsgebyr baseret på renseanlæggets godkendte kapacitet pr. 15. marts det pågældende kalenderår. Tillægsgebyret udgør 0,30 kr. pr. PE.

 *Stk. 3.* Gebyrsatserne i stk. 2 reguleres årligt per 1. januar på grundlag af det senest offentliggjorte pris- og lønindeks i Økonomisk-Administrativ Vejledning fra Finansministeriet. De aktuelle gebyrsatser offentliggøres på Miljøstyrelsens hjemmeside [www.mst.dk](http://www.mst.dk). Den første regulering finder sted den 1. januar 2024.

 *Stk. 4.* Gebyret opkræves hos de enkelte spildevandsselskaber én gang årligt og som regel i andet kvartal af det år, som gebyret opkræves for. Gebyret skal betales inden for en frist, som Miljøstyrelsen fastsætter i forbindelse med opkrævningen.«

**§ 2**

Bekendtgørelsen træder i kraft den 1. oktober 2023.